Jelasin soal Yesus  dalam bahasa minangkabau dong

Yesus (; bahaso Yunani: Ἰησοῦς Iēsous; c. 6 SM-4 SM — 29-33) disabuik juo Yesus dari Nazaret adolah tokoh utamo dalam agamo Kristen. Yesus di dalam Kakristenan dikana juo jo sabutan Kristus.

Urang Kristen picayo baso Yesus adolah Anak Allah, Tuhan, Mesias, jo Juru Salamaik umaik manusia. Sadangkan agamo Yahudi manulak pandangan baso Yesus adolah surang Mesias nan alah dinubuatkan dalam Tanakh kitab suci mareka.

Dalam agamo Islam, Yesus disabuik jo namo Isa (bahaso Arab: عيسى, `Īsā, Essa). Isa marupoan salah surang dari limo nabi Ulul Azmi. Dalam Al-Qur'an, inyo disabuik Isa bin Maryam atau Isa al-Masih. Inyo diangkek manjadi nabi pado taun 29 M sarato ditugaskan badakwah kapado Bani Israil di Palestina.

Namonyo disabuikan sabanyak 25 kali di dalam Al-Quran. Carito tantang Isa kamudian balanjuik jo pangangkekannyo sabagai utusan Allah, panulakan dek Bani Israil jo baakhia jo pangangkekan dirinyo ka sarugo.